బాలల వికాసం పాఠశాల - ఉట్నూర్

బాలల వికాసం పాఠశాల ఉట్నూర్ 
తెలంగాణ రాష్ట్ర ఆదిలాబాద్ జిల్లా ఉట్నూర్ ఏజెన్సీ ప్రాంతంలో కొమరం భీమ్ కాంప్లెక్స్ లో దివ్యాంగుల పిల్లల కోసం 
ప్రభుత్వ గిరిజన ప్రత్యేక బాలల వికాసం పాఠశాలను 2015 లో ఐటీడీఏ ఉట్నూర్
ప్రాజెక్టు అధికారి ఆర్వీ కర్నన్ 
ప్రారంభించారు. ఇచ్చట గిరిజన దివ్యాంగులైన విద్యార్థులకు  వసతి గృహం తో పాటు విద్యను అందించాలనే లక్ష్యంతో ఈ ప్రత్యేక బడిని ఏర్పాటు చేశారు.

పాఠశాల ప్రత్యేకత
ఇది తెలంగాణ రాష్ట్రంలోనే తొలి సారిగా దివ్యాంగుల కోసం ప్రత్యేకంగా ఏర్పాటు చేసిన పాఠశాల.ఆదిలాబాద్ జిల్లా,ఉట్నూర్ ఏజెన్సీ ప్రాంతంలోని ఉట్నూర్ కేంద్రంలో 
వికాసం పాఠశాల దివ్యాంగుల పిల్లల కోసం ప్రత్యేకంగా ఏర్పాటు చేయడం జరిగింది.
సమగ్ర గిరిజన అభివృద్ధి సంస్థ ఉట్నూర్ ఆధ్వర్యంలో ఈ పాఠశాలలో దివ్యంగుల
విద్యార్థుల కోసం సు విశాలమైన కొమరం భీమ్ కాంప్లెక్స్ లో  పాఠశాలతో పాటు వసతి గృహంను కూడా ఏర్పాటు చేశారు.2015 నవంబర్ లో హైకోర్టు జడ్జి దిలీప్ జీ భోంస్లే చేతుల మీదుగా ఈ పాఠశాలను ప్రారంభించారు.

విశేషం 
తెలంగాణ రాష్ట్రంలో దివ్యాంగుల బాలబాలికల కోసం ప్రత్యేక ఏర్పాటు చేసిన ఈ పాఠశాల, రాష్ట్రంలో దివ్యాంగుల విద్యార్థులు కోసం ఏర్పాటు అయిన తొలి పాఠశాల కావడం విశేషం.

ప్రత్యేక సౌకర్యాలు
ఈ  వికాసం పాఠశాలలో దివ్యాంగుల పిల్లల కోసం ప్రత్యేకంగా సమగ్ర గిరిజన అభివృద్ధి సంస్థ ఉట్నూర్  ఆధ్వర్యంలో ఈ పాఠశాల లో దివ్యంగుల విద్యార్థుల కోసం సు విశాలమైన కొమరం భీమ్ కాంప్లెక్స్ లో పాఠశాల తో పాటు వసతి గృహం ఏర్పాటు చేశారు. ఇందులో విద్యార్థులకు ప్రత్యేక బోధన, రుచికరమైన భోజనం, మినరల్ వాటర్ ప్లాంట్, సాయింత్రం సమయంలో విద్యార్థులకు పండ్లు,ఫలాహరం అందిస్తున్నారు.ఈ దివ్యాంగుల పిల్లల కోసం ప్రతి నెల డాక్టర్లతో వైద్య పరీక్షలు నిర్వహిస్తారు.పాఠశాలలో పిల్లల కోసం ఆట స్థలం, వారు ఆడుకోవడానికి ఆట వస్తువులు అధికారులు అందుబాటులో ఉంచారు.ఈ వికాసం పాఠశాలలో ఒకటవ తరగతి నుండి ఎనిమిదో తరగతి వరకు నిర్వహిస్తారు. పాఠశాలలో అంధ విద్యార్థుల కోసం ప్రత్యేక డార్మెంటరీని ఏర్పాటు చేశారు. అంధ విద్యార్థులు వారి పనులు వారే చేసుకోవడం విశేషం.వారికి స్మార్ట్ కేన్ సాయంతో టాయిలెట్లకి తరగతి గదుల్లో వెళ్తుంటారు. వీరికి ప్రత్యేకంగా ర్యాంపులు ఏర్పాటు చేశారు.

 ప్రవేశం దరఖాస్తు
ఆదిలాబాద్ జిల్లా ఉట్నూర్ మండలంలోని కొమరం భీమ్ ప్రాంగణంలో 
ప్రభుత్వ వికాసం ఆశ్రమ పాఠశాలలో ప్రతి విద్యా సంవత్సరానికి  గాను 1వ తరగతి నుంచి 8వ తరగతి వరకు ఇంగ్లీష్ మీడియంలో బాల బాలికలకు ప్రవేశం కోసం దరఖాస్తులు ఆహ్వానిస్తు అడ్మిషన్లు నిర్వహిస్తారు.ఈ దివ్యాంగుల  బడిలో 
అనుభవమున్న ఉపాధ్యాయ బృందంచే నాణ్యమైన విద్యానందిచడం జరుగుతుంది. ముఖ్యంగా ఈ  పాఠశాలలో చేరిన దివ్యాంగులు  
చెవిటి-మూగ, బుద్ధి మాంద్యత, అంధులు, శిశుపాక్షిక పక్షవాతం, ఉన్న విద్యార్థులకు ఉచితంగా 
స్పీచ్ థెరపీ, ఉచిత ఆడియో టెస్టు చేయడం జరుగుతుంది.
ఆసక్తిగల వారు సదరం సర్టిఫికెట్, ఆధార్ కార్డు , పాస్ పోర్టు సైజ్ ఫొటోతో స్కూల్లో లేదా 9440085818,
9553573420 నంబర్లో సంప్రదించి దరఖాస్తు ఫారం పొంది పాఠశాలలో సమర్పించాలని ప్రిన్సిపాల్ కోరారు.

స్వచ్ఛంద సంస్థ సాహయం
హైదరాబాద్‌కు చెందిన ఆశ్రయ్‌ ఆకృతి కంపెనీ అనే స్వేచ్చంద సంస్థ  
వికాసం పాఠశాలలో వినికిడి లోపం పిల్లలకు
రూ.10 లక్షల విలువైన వినికిడి పరికరాలు
ప్రత్యేక అవసరాల పిల్లలకు 
అందించడంపై ఐటీడీఏ ప్రాజెక్టు అధికారి కుష్బూ గుప్తా,పాఠశాల ప్రిన్సిపాల్ రాథోడ్ వికాస్, హర్షం వ్యక్తంచేశారు.

మూలాలు

వర్గం:భారతదేశం
వర్గం:విద్య
వర్గం:అభ్యసన
వర్గం: తెలంగాణ 
వర్గం: ప్రాథమిక విద్య
వర్గం:ఆదిలాబాదు 
వర్గం:ఆదిలాబాదు జిల్లా 
వర్గం: పాఠశాల 
వర్గం:వికలాంగులు